Diari Oficial de la Generalitat Valenciana


Sumari del DOGV 6138, del 05-11-2009 (2009/12320)

ACORD de la Comissió Territorial d'Urbanisme d'Alacant, de 27 de març de 2008, relatiu a la modificació puntual núm. XVII, ampliació del catàleg de béns i espais protegits al municipi de Xàbia.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6138

Data del DOGV
:   05-11-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/12905


Data del document
:   17-09-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Acord

Descriptors 

:   * Xàbia
    * pla d'urbanisme
    * administració local

ACORD de la Comissió Territorial d'Urbanisme d'Alacant, de 27 de març de 2008, relatiu a la modificació puntual núm. XVII, ampliació del catàleg de béns i espais protegits al municipi de Xàbia. [2009/12148]  
Vist l'expedient de referència i sobre la base dels següents antecedents i consideracions,  
Antecedents  
Primer. El projecte de modificació es va sotmetre a informació pública durant un mes mitjançant Acord del Ple de l'Ajuntament del dia 28 d'abril de 2005, i l'anunci es va publicar en el Diari Oficial de la Generalitat Valenciana, núm. 5090, de 12 de setembre de 2005, i en el diari Levante, de 24 d'agost de 2005. Segons es desprén del certificat del secretari de la corporació Municipal, durant el pertinent període d'exposició pública es van presentar huit escrits d'al·legacions i tres més de caràcter extemporani. Va ser aprovat provisionalment pel Ple de la corporació el dia 30 de març de 2006. En aquest acord es van resoldre les distintes al·legacions presentades, estimant-ne quatre i desestimant-ne la resta.  
Segon. La documentació està integrada pel Text refós de l'ampliació del catàleg de béns i espais protegits que conté memòria, plànols i fitxes informatives, normes de protecció i fitxes d'elements catalogats.  
Tercer. La proposta de modificació es referia inicialment a l'apartat 1 de l'article 9.1.18 de les ordenances del PGOU i a l'ampliació de béns i espais protegits catalogats i no catalogats. Dins d'aquesta proposta es proposava incorporar al catàleg les fitxes de les finques la Sultana, casa d'Escrivà (Hemeroscopea) i casa Català, respecte de les cases de l'avinguda d'Alacant, números parells, excloure els patis interiors i excloure la casa núm. 7 de l'avinguda d'Alacant. Per acord de la corporació municipal en sessió del Ple del dia 20 de febrer de 2006, s'acorda desistir de la modificació puntual de l'apartat 1 de l'article 9.1.18 de les ordenances del PGOU i, en conseqüència, de l'ampliació de béns i espais protegits no catalogats, i continuar amb l'ampliació dels béns i espais catalogats.   
En sessió celebrada pel Ple de l'Ajuntament el dia 30 de març de 2006 s'estimen determinades al·legacions, concretament les indicades en els acords primer i segon de l'esmentat Ple, que s'hi consideren reproduïts. Es tracta de les següents: la presentada per Rafael Selva Aracil, relativa a l'edificació denominada casa del Torroner, fitxa núm. 76, que va ser derrocada amb anterioritat a l'eficàcia de l'acord de suspensió de llicències, per això s'exclou del catàleg; la presentada per Emilio Gual Pastor i Pedro Cruañes Pastor, relativa al fet que s'aprecia error en la fitxa núm. n128 corresponent a l'immoble siti a la Ronda Nord, núm. 9, cantó amb el carrer Mare de Déu dels Àngels, en establir l'ús de l'edificació com a soci cultural, quan es tracta d'un edifici destinat a propietat horitzontal sense cap element per a conservar; les presentades per Tomás Montesinos Aracil i Guillermo Bolufer Catalá, relatives a l'establiment de mesures de foment a la conservació del patrimoni arquitectònic; la presentada per Enric Martínez García, relativa a què s'incloga en el nivell de protecció integral general els patis existents i que donen al carrer Portelles dels immobles ubicats a l'avinguda d'Alacant, números parells, del 8 al 18, ambdós inclusivament, i, parcialment, la presentada per Gaspar Caralá Bover, relativa a la finca situada a la costera de Sant Antoni, s/n (CSA-1), identificada amb la fitxa c16, sobre que cal incorporar a la memòria justificativa de la documentació que l'ampliació del catàleg només afecta l'ordenació detallada. Es desestimen la resta d'al·legacions (acords tercer i quart de la sessió plenària)  
A més s'acorda excloure el riurau de la casa Sultana (fitxa núm. c4) del grau de protecció integral i protegir-lo amb un grau de protecció individual parcial (acord cinqué de la sessió plenària); excloure la sénia de la casa Catalá (fitxa núm. c4) del grau de protecció integral i circumscriure aquesta protecció a l'edifici principal (acord sisé de la sessió plenària)  
A més, s'aprova provisionalment la modificació del Pla general d'ordenació urbana consistent en l'ampliació dels béns i espais catalogats (acord seté de la sessió plenària) incorporant les rectificacions corresponents, com també la determinació del grau de protecció integral que s'assimila a la de bé de rellevància local de la casa de Tena, la casa Escrivá o Hemeroscopea, la casa Catalá i la Sultana, i la inclusió dels patis de les cases de l'avinguda d'Alacant, números parells, del núm. 8 al 18, ambdós inclusivament, que donen al carrer Portelles amb el mateix grau de protecció de les cases, és a dir, protecció individual general.  
Així mateix, es delimiten els entorns d'afecció dels béns de rellevància local que s'especifiquen en l'acord huité de la sessió plenària, que es considera reproduït.   
Quart. Consta en l'expedient l'informe de data 11 de febrer de 2008, de la Conselleria de Cultura i Esport, Direcció General de Patrimoni Cultural Valencià, en el qual s'emet informe favorable a l'efecte patrimonial el Text refós de l'ampliació del catàleg de béns i espais protegits de Xàbia.  
Consideracions tecnicojurídiques  
Primera. El procediment seguit per l'Ajuntament està d'acord amb el que preveu l'art. 38 per remissió de l'art. 55 de la Llei 6/1994, reguladora de l'activitat urbanística.  
Segona. La documentació pot considerar-se completa a l'efecte del compliment de l'art. 27 de la Llei 6/1994, reguladora de l'activitat urbanística, si bé ha d'aportar-se un exemplar del projecte tècnic degudament diligenciat pel secretari de la corporació amb referència a la data d'aprovació plenària.   
Tercera. Les determinacions contingudes en l'expedient es consideren correctes des del punt de vista de les exigències de política urbanística i territorial de la Generalitat, tal com recull l'article 40 de la LRAU.   
Quarta. La Comissió Territorial d'Urbanisme, a proposta de la directora general d'Ordenació del Territori, és l'òrgan competent per a resoldre l'aprovació definitiva dels plans generals -i de les seues modificacions- de municipis de menys de 50.000 habitants, de conformitat amb el que disposa l'article 39 per remissió de l'article 55.1, de la Llei reguladora de l'activitat urbanística, en relació amb l'article 10.a) del Reglament dels òrgans urbanístics de la Generalitat Valenciana, aprovat per Decret 162/2007, de 21 de setembre, del Consell de la Generalitat.  
Vistos els preceptes legals esmentats, la Llei 30/92, de 26 de novembre, de règim jurídic de les administracions públiques i del procediment administratiu comú, en la redacció donada per la Llei 4/1999 i la resta de disposicions de general i pertinent aplicació, la Comissió Territorial d'Urbanisme, acorda:  
Supeditar l'aprovació definitiva de la modificació puntual núm. XVII, ampliació del catàleg de béns i espais protegits del Pla general d'ordenació urbana del municipi de Xàbia, fins que s'aporte el text refós al qual fa referència a la consideració segona, i habilitar la directora general d'Ordenació del Territori als efectes previstos en l'art. 41.2 de la Llei reguladora de l'activitat urbanística.  
Contra aquest acord, que no posa fi a la via administrativa, es pot interposar recurs d'alçada davant de la secretària autonòmica de Medi Ambient, Aigua, Urbanisme i Habitatge, segons el que disposa l'article 13.2 del Decret 162/2007, de 21 de setembre, del Consell de la Generalitat, pel qual s'aprova el Reglament d'òrgans territorials i urbanístics de la Generalitat Valenciana, en el termini d'un mes comptador a partir de l'endemà de la data de recepció de la notificació.  
Tot això sense perjudici que es puga exercir qualsevol altre recurs o acció que considere oportú.  
Amb data 9 de juny de 2009, el director general d'Urbanisme ha dictat la resolució següent:  
«Vist l'expedient per a l'aprovació definitiva de la modificació puntual núm. XVII, ampliació del catàleg de béns i espais protegits del Pla general de Xàbia, es destaquen els següents antecedents i fonaments jurídics:  
Antecedents   
Primer. La Comissió Territorial d'Urbanisme, en sessió celebrada el 27 de març de 2008, va acordar supeditar l'aprovació definitiva de la modificació puntual núm. XVII, ampliació del catàleg de béns i espais protegits del Pla general d'ordenació urbana de Xàbia, fins que s'aporte el text refós a què fa referència la consideració segona, i habilitar la directora general d'Ordenació del Territori als efectes previstos en l'art. 41.2 de la Llei reguladora de l'activitat urbanística.  
La consideració segona indica que "la documentació pot considerar-se completa a l'efecte del compliment de l'art. 27 de la Llei 6/1994, reguladora de l'activitat urbanística, si bé ha d'aportar-se un exemplar del projecte tècnic degudament diligenciat pel secretari de la corporació amb referència a la data d'aprovació plenària"  
Segon. Amb data 22 d'abril de 2009 té entrada en aquest Servei Territorial el text refós en els termes exigits per l'indicat acord de la Comissió Territorial d'Urbanisme. Aquest text ha sigut diligenciat en relació amb Acord municipal de data 30 d'octubre de 2008, del qual consta certificat en l'expedient, pel qual s'aprova el text refós esmentat.  
Tercer. L'1 de juny de 2009 el tècnic del Servei Territorial emet un informe en què manifesta que examinada la documentació aportada per l'Ajuntament de Xàbia, ha d'entendre's esmenada l'observació continguda en la consideració tecnicojurídica segona abans transcrita, al fet que se supeditava l'aprovació definitiva de la modificació puntual XVII del Pla general de Xàbia.  
Fonaments jurídics  
Únic. El director general d'Urbanisme és l'òrgan competent per a verificar el compliment del condicionat imposat en l'acord esmentat de la Comissió Territorial d'Urbanisme, d'acord amb el que preveu l'article 9.b) del Decret 162/2007, de 21 de setembre, del Govern Valencià, que aprova el Reglament d'òrgans urbanístics de la Generalitat Valenciana.  
En conseqüència, el director general d'Urbanisme resol:  
1. Considerar complit l'Acord de la Comissió Territorial d'Urbanisme de data 27 de març de 2008.  
2. Declarar definitivament aprovat l'expedient de modificació puntual núm. XVII, ampliació del catàleg de béns i espais protegits del Pla general de Xàbia.  
3. Ordenar la publicació de l'acord aprovatori en el Butlletí Oficial de la Província, conforme al procediment legalment previst.  
Contra la modificació puntual aprovada podrà interposar-se recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació, de conformitat amb el que preveu l'article 46.1 de la Llei 29/1998, de 13 de juliol, reguladora de la jurisdicció contenciós administrativa.  
Tot això sense perjudici que es puga exercir qualsevol altre recurs o acció que considere oportú.»  
Alacant, 17 de setembre de 2009.- El director territorial de Medi Ambient, Aigua, Urbanisme i Habitatge: Ramón Rizo Aldeguer.